ວິສາຫະກິດລາວ ປາດຖະໜາຢາກນໍາຜະລິດຕະພັນກະເສດ ແລະສິນຄ້າເຂົ້າລະບົບຮ້ານຊັບພະສິນຄ້າຢູ່ຮ່າໂນ້ຍ
ກປ.ອອນໄລ - ໃນຂອບເຂດໂຄງການສົ່ງເສີມການລົງທຶນ, ການຄ້າ, ການທ່ອງທ່ຽວ ດ້ວຍຫົວຂໍ້ “ຮ່າໂນ້ຍ-ວຽງຈັນ, ຮ່ວມມືພ້ອມກັນພັດທະນາ”, ຕອນບ່າຍວັນທີ 11 ສິງຫາ, ຄະນະຜູ້ແທນຂັ້ນສູງນະຄອນຫຼວງວຽງຈັນ ໄດ້ໄປສໍາຫຼວດລະບົບຮ້ານຊັບພະສິນຄ້າ, ສູນການຄ້າໃນບໍລິເວນຮ່າໂນ້ຍ.
ຄະນະຜູ້ແທນຂັ້ນສູງນະຄອນຫຼວງວຽງຈັນ ໄດ້ໄປສໍາຫຼວດສະພາບຕົວຈິງທີ່ຮ້ານຊັບພະສິນຄ້າ Winmart Smart City (ເມືອງນາມຕື່ລຽມ) ແລະສູນການຄ້າ Savico Megamall (ເມືອງລອງບຽນ). ຄຽງຂ້າງການຊອກຮູ້ຂັ້ນຕອນເກັບຊື້, ວິິທີການເຕົ້າໂຮມ, ຫໍ່ສິນຄ້າ, ຜະລິດຕະພັນກະເສດກ່ອນທີ່ສົ່ງເຖິງຮ້ານຊັບພະສິນຄ້າ ແລະສູນການຄ້າ, ຄະນະ ກໍ່ປາດຖະໜາວ່າ ບັນດາຮ້ານຊັບພະສິນຄ້າຂອງຮ່າໂນ້ຍ ເກັບຊື້ສິນຄ້າ, ຜະລິດຕະພັນກະເສດຂອງນະຄອນຫຼວງວຽງຈັນ.
ທ່ານ ພູວົງ ວົງຄໍາຊາວ ຮອງເຈົ້າຄອງນະຄອນຫຼວງວຽງຈັນ ໃຫ້ຮູ້ວ່າ “ພວກຂ້າພະເຈົ້າ ຮູ້ສຶກວ່າ ຫວຽດນາມ ກໍາລັງພັດທະນາໄວທີ່ສຸດ ແລະພວກຂ້າພະເຈົ້າ ສາມາດສືບຕໍ່ຖອດຖອນບົດຮຽນຈາກພວກສະຫາຍ. ພວກຂ້າພະເຈົ້າ ຫວັງວ່າ ສອງຝ່າຍຈະສືບຕໍ່ຮັດແໜ້ນສາຍພົວພັນ ແລະເປີດກວ້າງການພົບປະແລກປ່ຽນ, ຮ່ວມມືແລກປ່ຽນການຄ້າ. ຫວັງວ່າບັດດາຜະລິດຕະພັນກະເສດຂອງລາວ ສາມາດໄດ້ນໍາເຂົ້າລະບົບຮ້ານຊັບພະສິນຄ້າ ແລະສູນການຄ້າຢູ່ຮ່າໂນ້ຍ. ພ້ອມກັນນັ້ນ, ບັນດາວິສາຫະກິດຂອງຫວຽດນາມ ແລະຮ່າໂນ້ຍ ຈະລົງທຶນ, ເປີດກວ້າງພັດທະນາຮູບແບບຮ້ານຊັບພະສິນຄ້າຢູ່ນະຄອນຫຼວງວຽງຈັນ”.
ໂດຍ: ທູຈາງ